AIŠKINAMASIS RAŠTAS

Dėl Molėtų rajono jaunimo (mokinių) verslumo ugdymo programos patvirtinimo

1. **Parengto tarybos sprendimo projekto tikslai ir uždaviniai:**

Teikiamu sprendimo projektu siekiama telkti rajono mokyklų 9 – 12 (I – IV gimnazijos) klasių mokinius, ugdyti programos dalyvių verslumo kompetencijas (kūrybiškumą, kritinį mąstymą, lyderystę, patirtinį mokymąsi, planavimą ir valdymą, siekiant tikslų); skatinti domėjimąsi ekonomikos procesais, IT ir inžinerinėmis bei techninėmis profesijomis, verslu, padėti ugdytis atsakomybę už savo asmeninį tobulėjimą ir karjeros planavimą; derinti bendrąjį ugdymą ir novatoriško verslumo ugdymą.

Vykdant Molėtų rajono savivaldybės strateginio 2018–2024 metų plėtros plano, patvirtinto Molėtų rajono savivaldybės tarybos 2018 m. sausio 25 d. sprendimu Nr. B1-3„Dėl Molėtų rajono savivaldybės 2018–2024 metų strateginio plėtros plano patvirtinimo“, 2 prioriteto ,,Rajono ekonominės plėtros sąlygų kūrimas“ 2.3 tikslo ,,Patrauklios verslo ir investicinės aplinkos kūrimas“ 2.3.4 uždavinį ,,Stiprinti verslumo ugdymą ir profesinį orientavimą rajono bendrojo ugdymo mokyklose“, bei Molėtų rajono savivaldybės strateginio veiklos plano 2021-2023 metams, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-1, 6 programos 2 prioriteto 2 tikslo 3 uždavinio 4.1 priemonę „Jaunimo verslumo ugdymo programos parengimas” parengta Molėtų rajono mokinių verslumo ugdymo programa, kuri nustato programos įgyvendinimo tvarką, dalyvius, programos turinį, administravimą, lėšų panaudojimo tvarką, atsiskaitymą.

Šio tarybos sprendimo projekto tikslas – patvirtinti Molėtų rajono jaunimo (mokinių) verslumo ugdymo programą.

1. **Siūlomos teisinio reguliavimo nuostatos:**

Lietuvos Respublikos vietos savivaldos įstatymo 6 straipsnio 8 punktu, kuriame savivaldybės tarybai numatyta spręsti vaikų ir jaunimo užimtumo organizavimą, bei 16 straipsnio 4 dalimi, kurioje nustatyta, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai, Molėtų rajono savivaldybės strateginio veiklos plano 2021–2023 metams 4 programos 1.1 tikslo 1.1.2 uždavinio 1.1.2.4 priemonė, bei Molėtų rajono savivaldybės strateginio 2018–2024 metų plėtros plano 2 prioriteto 2.3 tikslo 2.3.4 uždavinys.

Patvirtinus programą turėsime aiškią tvarką kas galės dalyvauti programoje, kas programą administruos, kaip vyks mokymų organizavimo procesas.

1. **Laukiami rezultatai:**

Planuojama į verslumo programą įtraukti ne mažiau nei 30 mokinių, bei skatinti rajono vietos verslininkus dalyvauti programos įgyvendinime.

1. **Lėšų poreikis ir jų šaltiniai:**

Lėšos programos įgyvendinimui bus numatytos 2022 m. Molėtų rajono savivaldybės administracijos biudžete.

**Kiti sprendimui priimti reikalingi pagrindimai, skaičiavimai ar paaiškinimai.**

Programos įgyvendinimui numatyta galimybė pasitelkti ir kitus finansavimo šaltinius.